b'\n_START_ARTICLE_\nAtthasit Mahitthi\n_START_SECTION_\nKariera\n_START_PARAGRAPH_\nMahitthi je postal profesionalec leta 1999. Leta 2006 se je prebil v polfinale Svetovnega amaterskega prvenstva v Amanu, Jordanija, kjer ga je nato izlo\xc4\x8dil Norve\xc5\xbean Kurt Maflin z izidom 8-4._NEWLINE_Mahitthi si je prislu\xc5\xbeil mesto v svetovni karavani z zmago na Svetovnem amaterskem prvenstvu 2007._NEWLINE_Leta 2002 se je kvalificiral v prvi krog jakostnega turnirja LG Cup, ki ga danes poznamo pod imenom Grand Prix, kjer ga je z rezultatom 5-1 premagal David Gray._NEWLINE_Enako visoko (ne pa tudi na glavni del turnirja) je pri\xc5\xa1el tudi na \xc5\xa1e enem jakostnem turnirju, Prvenstvu Bahrajna 2008. Tam je napredoval skozi tri kroge kvalifikacij, dokler ni klonil pred svojo zadnjo oviro, veteranom Stevom Davisom (4-5).'